**Ministru kabineta rīkojuma projekta „Par finanšu līdzekļu**

**piešķiršanu no valsts budžeta programmas „Līdzekļi neparedzētiem**

**gadījumiem”” sākotnējās ietekmes novērtējuma ziņojums (anotācija)**

|  |  |  |
| --- | --- | --- |
| I. Tiesību akta projekta izstrādes nepieciešamība | | |
| 1. | Pamatojums | Ministru kabineta 2009.gada 22.decembra noteikumu Nr.1644 „Kārtība, kādā pieprasa un izlieto budžeta programmas „Līdzekļi neparedzētiem gadījumiem” līdzekļus” 3.punkts, kas nosaka, ka līdzekļus piešķir valsts pamatbudžeta apropriācijās neparedzētiem izdevumiem katastrofu un dabas stihiju seku novēršanai, to radīto zaudējumu kompensēšanai, valsts pārvaldes uzdevumu nodrošināšanai gadījumos, ja netiek izpildītas līgumsaistības un no sadarbības partnera tiek iekasēts vai ieturēts līgumsods vai procentu maksājums par saistību neizpildi, citiem neparedzētiem gadījumiem un valstiski īpaši nozīmīgiem pasākumiem.  Ministru kabineta 2013.gada 22.novembra ārkārtas sēdes protokols Nr.62 1.§ „Par situāciju saistībā ar traģēdiju tirdzniecības centrā Priedaines ielā 20, Rīgā un veicamajiem pasākumiem traģēdijas seku novēršanai” TA-3439.  Ministru kabineta 2013.gada 4.decembra rīkojums Nr.590 „Par atbalsta pasākumiem traģēdijā Priedaines ielā 20, Rīgā, cietušajiem un seku novēršanā iesaistītajām personām”. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | 2013.gada 21.novembra vakarā Rīgā, Priedaines ielā 20, iebruka tirdzniecības centra „Maxima” jumts.  Saskaņā ar Ministru kabineta 2013.gada 22.novembra ārkārtas sēdes protokola Nr.62 1§ („Par situāciju saistībā ar traģēdiju tirdzniecības centrā Priedaines ielā 20, Rīgā un veicamajiem pasākumiem traģēdijas seku novēršanai” TA-3439) 6.punktā Veselības ministrijai doto uzdevumu 2013.gada 27.novembrī tika izdots Veselības ministrijas rīkojums Nr.222 „Par veicamajiem pasākumiem saistībā ar traģēdiju tirdzniecības centrā Priedaines ielā 20, Rīgā”, kur tika uzdots NVD nodrošināt, ka ārstniecības iestādes apkopo rēķinus, bet neiekasē tiesību aktos noteiktās pacienta iemaksas un līdzmaksājumus no traģēdijā cietušajiem, apkopot informāciju par izdevumiem saistībā ar traģēdijā cietušajiem sniegto medicīnisko palīdzību no ārstniecības iestādēm un nodrošināt, ka ārstniecības iestādes atmaksā no traģēdijā cietušajiem līdz šim iekasētās pacienta iemaksas un līdzmaksājumus. Kā rezultātā ārstniecības iestādēm, kuras sniegušas ambulatoros un stacionāros veselības aprūpes pakalpojumus tirdzniecības centra „Maxima” traģēdijas cietušajiem, radušies papildus izdevumi, kurus ir nepieciešamas kompensēt atbilstoši Ministru kabineta2013.gada 22.novembra ārkārtas sēdes protokola Nr.62 1.§ 6.4.punktam un Ministru kabineta 2013.gada 19.decembra rīkojumam Nr.590 „Par atbalsta pasākumiem traģēdijā Priedaines ielā 20, Rīgā, cietušajiem un seku novēršanā iesaistītajām personām”.  Saistībā ar tirdzniecības centra „Maxima” traģēdiju Valsts tiesu medicīnas ekspertīzes centram (turpmāk - VTMEC) ir radušies papildus izdevumi veicot tiesu medicīniskās ekspertīzes bojā gājušajiem, kā arī veicot bojā gājušo atpazīšanu, kurus ir nepieciešamas kompensēt.  Valsts tiesu medicīnas ekspertīzes centrs veica bojā gājušo personu tiesmedicīniskās ekspertīzes pamatojoties uz Valsts policijas Galvenās kriminālpolicijas pārvaldes Kriminālizmeklēšanas pārvaldes teritoriālās 2.nodaļas Lēmumiem krimināllietā Nr.11511002713, Tiesu eksperta likuma 3.panta pirmo daļu, 12.panta pirmo daļu, Ministru kabineta 2004.gada 7.septembra noteikumu Nr.776 „Valsts tiesu medicīnas ekspertīzes centra nolikums” 3.1. un 4.1.punktu, Ministru kabineta 2001.gada 6.februāra noteikumu Nr.51 „Tiesmedicīniskās ekspertīzes veikšanas kārtība” 2., 4., 5., 19. un 20.punktu, Kriminālprocesa likuma 27.panta otro daļu un 193.pantu.  Saistībā ar tirdzniecības centra „Maxima” traģēdijas seku likvidāciju Valsts asinsdonoru centram (turpmāk – VADC) ir radušies papildus izdevumi sagatavojot donoru asinis virs plāna, kurus ir nepieciešamas kompensēt.  Neatliekamās medicīniskās palīdzības dienests (turpmāk – NMPD) kopā ar citiem valsts dienestiem piedalījās tirdzniecības centra „Maxima” traģēdijas seku likvidācijā.  Saskaņā ar Ministru kabineta 2013.gada 22.novembra ārkārtas sēdes protokola Nr.62 1§ („Par situāciju saistībā ar traģēdiju tirdzniecības centrā Priedaines ielā 20, Rīgā un veicamajiem pasākumiem traģēdijas seku novēršanai” TA-3439) 6.punktā Veselības ministrijai doto uzdevumu, NMPD ir apkopojis saistībā ar tirdzniecības centra „Maxima” traģēdijas seku radušos papildus izdevumus (operatīvā medicīniskā transporta un medicīnisko resursu nodrošinājums, kā arī medicīniskās telts specializētā mazgāšana un dezinficēšana ar speclīdzekļiem), kurus ir nepieciešamas kompensēt.  NMPD ir noslēgts līgums ar SIA „Rīgas sanitārā transporta autobāze” (2010.gada 29.aprīlī Nr.8.1-7/60-2, spēkā līdz 2015.gada 28.aprīlim) par neatliekamās medicīniskās palīdzības transportlīdzekļu ar specializēto aprīkojumu un autovadītāju pakalpojuma nodrošināšanu Neatliekamās medicīniskās palīdzības dienesta Rīgas reģionālajam centram. Līdz ar to, nodrošinot Zolitūdes traģēdijas seku likvidēšanu, SIA „Rīgas sanitārā transporta autobāze” operatīvā medicīniskā transporta (turpmāk – OMT) vadītāji piedalījās palīdzības sniegšanā cietušajiem kā pilnvērtīgi konkrētās NMPD brigādes dalībnieki, tātad kā vienota komanda. Kopumā ārkārtas situācijas seku likvidēšanā piedalījās 26 NMPD brigādes, tai skaitā 23 brigādes no Rīgas reģionālā centra, kur OMT pakalpojumu nodrošina ārpakalpojuma sniedzējs SIA „Rīgas sanitārā transporta autobāze”.  OMT vadītāji veica cietušo pārvietošanu uz OMT, ievietošanu OMT un transportēšanu uz slimnīcām, medicīniskās aparatūras un imobilizācijas līdzekļu pārvietošanu, kā arī bojāgājušo nogādāšanu teltī.  Savukārt 22.novembrī Zolitūdes traģēdijas seku likvidēšanā piedalījās 7 NMPD brigādes un arī šo brigāžu OMT vadītāji bija pilnvērtīgi brigāžu darbinieki, kas darbojās kopā ar NMPD brigāžu ārstniecības personām.  Notikuma vietā 2013.gada 21. un 22.novembrī uz vietas strādāja 75 NMPD brigāžu darbinieki, kā arī iesaistījās 11 dispečeru dienesta darbinieki, 5 operatīvās vadības darbinieki (tai skaitā komunikācijas speciālists) un vēl 5 darbinieki kā atbalsta personāls medicīniskās telts izvēršanai un darbības nodrošināšanai tajā. Šīs divas dienas NMPD darbiniekiem bija kritiskākās dienas un tirdzniecības centra „Maxima” traģēdijas seku likvidācijā piedalījās 96 darbinieki. Pamatojoties uz 2013.gada 13.decembra Ministru kabineta rīkojumu Nr.628 „Par finanšu līdzekļu piešķiršanu no valsts budžeta programmas „Līdzekļi neparedzētajiem gadījumiem”” NMPD tika piešķirti līdzekļi no budžeta programmas 02.00.00 „Līdzekļi neparedzētajiem gadījumiem”, lai nodrošinātu iepriekš minētajiem darbiniekiem atlīdzības izmaksu (vienreizējo prēmiju 702 latu apmērā, samaksu par virsstundu darbu un piemaksu par nakts darbu).  SIA „Rīgas sanitārā transporta autobāze” OMT vadītāji piedalījās tirdzniecības centra „Maxima” traģēdijas seku likvidācijā līdzvērtīgi kā NMPD brigāžu darbinieki un līdz ar to ir nepieciešams finansējums šo OMT vadītāju vienreizējai prēmēšanai 999 *euro* apmērā (702 latu apmērā). Papildus finansējums ir nepieciešams NMPD (Preces un pakalpojumi EKK 2000), lai varētu veikt papildus pārskaitījumu SIA „Rīgas sanitārās transporta autobāzes” OMT vadītāju vienreizējai prēmēšanai 999 *euro* apmērā.  VSIA „Paula Stradiņa klīniskā universitātes slimnīca”, SIA „Rīgas Austrumu klīniskā universitātes slimnīca” un Rīgas pašvaldības SIA „Rīgas 2.slimnīca” pēc 2013.gada 21.novembra traģēdijas tirdzniecības centrā Priedaines ielā 20, Rīgā, tika nogādāti traģēdijā cietušie, kuriem tika sniegta medicīniskā palīdzība. Darbs šādos ārkārtējos apstākļos ārstniecības iestāžu mediķiem prasa maksimālu koncentrēšanos, augstu profesionalitāti un  spēju mobilizēties palīdzības sniegšanai cietušajiem un ievainotajiem. Iesaistīti tika ārstniecības iestāžu personāls (ārsti un funkcionālie speciālisti, ārstniecības un pacientu aprūpes personas un funkcionālo speciālistu asistenti, kā arī ārstniecības un pacientu aprūpes atbalsta personas), kurš veica cietušo ārstēšanu un aprūpi. Papildus finansējums ir nepieciešams VSIA „Paula Stradiņa klīniskā universitātes slimnīca”, SIA „Rīgas Austrumu klīniskā universitātes slimnīca” un Rīgas pašvaldības SIA „Rīgas 2.slimnīca” personāla (ārsti un funkcionālie speciālisti, ārstniecības un pacientu aprūpes personas un funkcionālo speciālistu asistenti, kā arī ārstniecības un pacientu aprūpes atbalsta personas), kurš tika iesaistīts cietušo ārstēšanā un aprūpē, vienreizējai prēmēšanai 999 *euro* apmērā (702 latu apmērā).  Rīkojuma projekts paredz piešķirt finanšu līdzekļus no valsts budžeta programmas 02.00.00 „Līdzekļi neparedzētiem gadījumiem” Veselības ministrijai 373284 *euro* (Nacionālajam veselības dienestam 310378 *euro*, Valsts tiesu medicīnas ekspertīzes centram 992 *euro*, Valsts asinsdonoru centram 17 632 *euro* un Neatliekamās medicīniskās palīdzības dienestam 44 282 *euro*), lai pēc traģēdijas Rīgā, Priedaines ielā 20, nodrošinātu:   1. Ārstniecības iestādēm radušos izdevumu kompensāciju 46 160 *euro* apmērā (Nacionālajam veselības dienestam); 2. Veselības ministrijas padotības iestādēm radušos izdevumu kompensāciju 25 866 *euro* apmērā (Valsts tiesu medicīnas ekspertīzes centram – 992 *euro*, Valsts asinsdonoru centram – 17 632 *euro* un Neatliekamās medicīniskās palīdzības dienestam – 7 242 *euro*); 3. Vienreizēju prēmiju VSIA „Paula Stradiņa klīniskā universitātes slimnīca”, SIA „Rīgas Austrumu klīniskā universitātes slimnīca” un Rīgas pašvaldības SIA „Rīgas 2.slimnīca” personālam (ārsti un funkcionālie speciālisti, ārstniecības un pacientu aprūpes personas un funkcionālo speciālistu asistenti, kā arī ārstniecības un pacientu aprūpes atbalsta personas), kurš tika iesaistīts cietušo ārstēšanā un aprūpē, 999 *euro* apmērā (Nacionālajam veselības dienestam 264 218 *euro*); 4. Vienreizēju prēmiju SIA „Rīgas sanitārā transporta autobāze” operatīvā medicīniskā transporta vadītājiem, kuri piedalījās palīdzības sniegšanā cietušajiem, 999 *euro* apmērā (Neatliekamās medicīniskās palīdzības dienestam 37 040 *euro*). |
| 3. | Projekta izstrādē iesaistītās institūcijas | NMPD, VTMEC, VADC un NVD. |
| 4. | Cita informācija | Nav |

|  |  |  |  |  |  |
| --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | |
| **Rādītāji** | **2014.gads** | | Turpmākie trīs gadi (*euro*) | | |
| **2015.gads** | **2016.gads** | **2017.gads** |
| Saskaņā ar valsts budžetu kārtējam gadam | Izmaiņas kārtējā gadā, salīdzinot ar budžetu kārtējam gadam | Izmaiņas, salīdzinot ar kārtējo (n) gadu | Izmaiņas, salīdzinot ar kārtējo (n) gadu | Izmaiņas, salīdzinot ar kārtējo (n) gadu |
| 1 | 2 | 3 | 4 | 5 | 6 |
| 1. Budžeta ieņēmumi: | **0** | **0** | **0** | **0** | **0** |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 |
| 2. Budžeta izdevumi: | **0** | **373 284** | **0** | **0** | **0** |
| 2.1. valsts pamatbudžets | 0 | 373 284 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 |
| 3. Finansiālā ietekme: | **0** | **-373 284** | **0** | **0** | **0** |
| 3.1. valsts pamatbudžets | 0 | -373 284 | 0 | 0 | 0 |
| 3.2. speciālais budžets | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 |
| 4. Finanšu līdzekļi papildu izde­vumu finansēšanai (kompensējošu izdevumu samazinājumu norāda ar "+" zīmi) | X | 373 284 | 0 | 0 | 0 |
| 5. Precizēta finansiālā ietekme: | X | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevu­mu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | Ministru kabineta rīkojuma projekts paredz piešķirt no valsts budžeta programmas 02.00.00 „Līdzekļi neparedzētiem gadījumiem” Veselības ministrijai 373 284 *euro* (Nacionālajam veselības dienestam 310 378 *euro*, Valsts tiesu medicīnas ekspertīzes centram 992 *euro*, Valsts asinsdonoru centram 17 632 *euro* un Neatliekamās medicīniskās palīdzības dienestam 44 282 *euro*), lai pēc traģēdijas Rīgā, Priedaines ielā 20, nodrošinātu:   1. Ārstniecības iestādēm radušos izdevumu kompensāciju 46 160 *euro* apmērā (Nacionālajam veselības dienestam); 2. Veselības ministrijas padotības iestādēm radušos izdevumu kompensāciju 25 866 *euro* apmērā (Valsts tiesu medicīnas ekspertīzes centram – 992 *euro*, Valsts asinsdonoru centram – 17 632 *euro* un Neatliekamās medicīniskās palīdzības dienestam – 7 242 *euro*); 3. Vienreizēju prēmiju VSIA „Paula Stradiņa klīniskā universitātes slimnīca”, SIA „Rīgas Austrumu klīniskā universitātes slimnīca” un Rīgas pašvaldības SIA „Rīgas 2.slimnīca” personālam (ārsti un funkcionālie speciālisti, ārstniecības un pacientu aprūpes personas un funkcionālo speciālistu asistenti, kā arī ārstniecības un pacientu aprūpes atbalsta personas), kurš tika iesaistīts cietušo ārstēšanā un aprūpē, 999 *euro* apmērā (Nacionālajam veselības dienestam 264 218 *euro*); 4. Vienreizēju prēmiju SIA „Rīgas sanitārā transporta autobāze” operatīvā medicīniskā transporta vadītājiem, kuri piedalījās palīdzības sniegšanā cietušajiem, 999 *euro* apmērā (Neatliekamās medicīniskās palīdzības dienestam 37 040 *euro*)   (vienlaikus palielinot resursus izdevumu segšanai - dotāciju no vispārējiem ieņēmumiem).  NVD 310 378 *euro* (EKK 3000 Subsīdijas un dotācijas) t.sk.:   * ārstniecības iestādēm radušos izdevumu kompensācijai – 46160 *euro*; * vienreizēju prēmiju VSIA „Paula Stradiņa klīniskā universitātes slimnīca’, SIA „Rīgas Austrumu klīniskā universitātes slimnīca” un Rīgas pašvaldības SIA „Rīgas 2.slimnīca” personālam (ārsti un funkcionālie speciālisti, ārstniecības un pacientu aprūpes personas un funkcionālo speciālistu asistenti, kā arī ārstniecības un pacientu aprūpes atbalsta personas), kurš tika iesaistīts cietušo ārstēšanā un aprūpē, izmaksai (999 *euro* apmērā) –264 218 *euro*.   VTMEC 992 *euro* (EKK 2000 preces un pakalpojumi) radušos izdevumu kompensācijai t.sk.:   * komunālo pakalpojumu (elektrība un ūdens) izdevumu segšanai – 114,17 *euro*; * administratīvo izdevumu (dzeramais ūdens bojāgājušo radiniekiem) segšanai – 16,18 *euro*; * dienesta braucienu tiesu medicīnas ekspertiem un māsas palīgiem izdevumu (degviela) segšanai – 92,87 *euro*; * tiesu histoloģijas laboratorijas veiktās ekspertīzes izdevumu segšanai – 174,80 *euro*; * tiesu toksikoloģijas laboratorijas veiktās ekspertīzes izdevumu segšanai – 222,99 *euro*; * tanatoloģijas laboratorijas veiktās ekspertīzes izdevumu segšanai – 240,93 *euro*; * tiesu medicīnas ģenētikas un seroloģijas laboratorijas veiktās ekspertīzes izdevumu segšanai – 129,45 *euro*.   VADC 17 632 *euro* (EKK 2000 preces un pakalpojumi) t.sk.:   * izdevumu segšanai virs plāna sagatavoto asinis/asins komponentu sagatavošanai VADC un VADC Latgales filiālē – 12 388,89 *euro*; * izdevumu segšanai virs plāna sagatavoto asinis/asins komponentu sagatavošanai ārstniecības iestāžu Asins sagatavošanas nodaļās – 5 242,14 *euro*.   NMPD 44 282 *euro* (EKK 2000 preces un pakalpojumi) t.sk.:   * 37 039,92 *euro* vienreizēju prēmiju SIA „Rīgas sanitārā transporta autobāze” operatīvā medicīniskā transporta vadītājiem, kuri piedalījās palīdzības sniegšanā cietušajiem, izmaksai (999 *euro* apmērā); * operatīvā medicīniskā transporta izdevumu segšanai – 5 661,88 *euro*; * medicīnisko resursu izdevumu segšanai – 1 234,88 *euro*; * medicīniskās telts specializētā mazgāšana un dezinficēšana ar speclīdzekļiem – 344,33 *euro*.   Detalizēti aprēķini pievienoti pielikumos. | | | | |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Izdevumi tiks veikti Veselības ministrijas budžeta programmas 99.00.00 „Līdzekļu neparedzētiem gadījumiem izlietojums” ietvaros. | | | | |

|  |  |  |
| --- | --- | --- |
| VII. Tiesību akta projekta izpildes nodrošināšana un tās ietekme uz institūcijām | | |
| 1. | Projekta izpildē iesaistītās institūcijas | Ministru kabineta rīkojuma projekta izpildi nodrošinās NMPD, VTMEC, VADC un NVD. |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | NMPD, VTMEC, VADC un NVD Ministru kabineta rīkojuma projekta izpildi nodrošinās esošo funkciju ietvaros. |
| 3. | Cita informācija | Nav |

Anotācijas II, IV, V, VI sadaļa – projekts šīs jomas neskar.

Veselības ministra vietā

Ministru prezidente L.Straujuma

04.06.2014 10:39

2041

S.Kasparenko

67876147, [Sandra.Kasparenko@vm.gov.lv](mailto:Sandra.Kasparenko@vm.gov.lv)